Folketing
2010-01-13

Jeg er fuldstændig overbevist om, at de universitetsuddannede, de professionsbacheloruddannede osv., som jeg har nævnt, og som fremgår af lovforslaget, har lige så meget ret til en indsats fra arbejdsformidlingen og lige så meget ret til vejledning om beskæftigelsesmuligheder som de unge, der går ud som færdiguddannede murere eller SOSU-assistenter. Der er ingen forskel. Rettighederne i forhold til arbejdsmarkedsinstitutionerne som jobcentrene og vejledningsmulighed er ens for de grupper. Så jeg er uenig med hr. Jesper Langballe i, at akademikerne ikke har fået en chance på det her område. Det er ikke rigtigt.